
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1076 


3 Σεπτεμβρίου 1993 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «ΣΥΚΑΜΙΑ» κοιν. Ιουλίδας ν. 
Κέας Ν. Κυκλάδων . 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός θέσης, οικοδομής στην ιδιοκτησία Σταύ¬ 
ρου Καραμαλή στον Πάνορμο Τήνου Ν. Κυκλά¬ 
δων . 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1863 Ο) 

Καθορισμός των ορίων του αιγιαλού και δημιουργία ζώνης 
παραλίας στη θέση «ΣΥΚΑΜΙΑ» κοιν. Ιουλίδας ν. Κέας 
Ν. Κυκλάδων. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις των άρθρ. 1 μέχρι και 7 του Α.Ν. 2344/ 
1940 «περί αιγιαλού και παραλίας», όπως τροποποιήθη¬ 
καν και συμπληρώθηκαν με τις διατάξεις: α) του άρθρου 
13 του Ν. 1078/80 και β) του άρθρου 23 του Ν. 1337/83. 

2. Τις διατάξεις του άρθρ. 1 της παρ. 1 του Ν. 3200/55 
(ΦΕΚ 97/α/1955) «περί διοικητικής αποκεντρώσεως «σε 
συνδυασμό με τις διατάξεις του από 28.6.55 Β.Δ/τος 
«περί εξαιρέσεως από της κατά άρθρ. 1 παρ. 1 του Ν. 
3200/55 αρμοδιότητος των Νομάρχων, αντικειμένων τι- 
νών αρμοδιότητος του Υπ. Οικονομικών» του Β.Δ. 704/70 
και του άρθρου 1 παρ. 5 του Π.Δ. 71/25.2.84, σχετικά με 
τη μεταβίβαση αρμοδιοτήτων του Υπουργού Οικονομικών 
στους Νομάρχες και στις Περιφερειακές Αρχές διανομαρ- 
χιακού επιπέδου. 

3. Τις διατάξεις της παρ. 9 του άρθρ. 1 του κεφαλαίου Β' 
της 0.208/181/26.4.82 (ΦΕΚ 214/26.4.82 τεύχος Β') 
κοινής απόφασης των Υπουργών Προεδρίας Κυβερνή- 
σεως και Οικονομικών «Αναμόρφωση Συλλογικών Οργά¬ 


νων Γνωμοδοτικής και Αποφασιστικής αρμοδιότητας του 
Υπ. Οικονομικών». 

4. Την από 29.1.93 έκθεση της «Επιτροπής καθορισμού 
των ορίων του αιγιαλού και παραλίας και θέσεων αμμολη- 
ψίας» που καθόρισε τα όρια του αιγιαλού και της παραλίας 
στην περιοχή «ΣΥΚΑΜΙΑ» κοιν. Ιουλίδας ν. Κέας και το 
από Μάιο 1991 με κλίμακα 1:500 τοπογραφικό διάγραμμα 
του Ιωάννη Γεωργόπουλου Τοπ. μηχανικού που θεωρή¬ 
θηκε την 28.1.93 και συνοδεύει την έκθεση της προανα- 
φερομένης Επιτροπής. 

5. Τη σύμφωνη γνώμη του Γεν. Επιτελείου Ναυτικού, 
που διατυπώθηκε στο 544.5/437/23.6.93 έγγραφό του, 
αποφασίζουμε: 

Επικυρώνουμε την από 29.1.1993 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας, καθώς και το από ΜΑΙΟ 1991 τοπο- 
γραφικό διάγραμμα, που την συνοδεύει, το οποίο συντά¬ 
χθηκε από τον Ιωάννη Γεωργόπουλο Τοπ. μηχανικό, με 
κλίμακα 1:500 και θεωρήθηκε την 28.1.93 επί του οποίου 
η πιό πάνω Επιτροπή, με κόκκινη γραμμή καθόρισε τα όρια 
του αιγιαλού στη θέση «ΣΥΚΑΜΙΑ» κοιν. Ιουλίδας ν. Κέας 
και με κίτρινη γραμμή τα όρια της παραλίας στην ίδια θέση. 

Η παρούσα απόφαση μαζί με την έκθεση και το διά¬ 
γραμμα, που προαναφέραμε, να δημοσιευτούν στην Εφη¬ 
μερίδα της Κυβερνήσεως. 

Ερμούπολη, 24 Αυγούστου 1993 

Η Νομάρχης 
ΚΑΤΕΡΙΝΑ ΓΙΑΒΑΣΗ 


ΕΚΘΕΣΙΣ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΤΟΥ ΑΙΓΙΑΛΟΥ 
άρθρο 100 ΠΔ 284/88 

Δια τον καθορισμόν το πρώτον ή επανακαθορισμόν των 
ορίων του αιγιαλού εις την περιοχή ΣΥΚΑΜΙΑ της κοινότη- 
τος ΙΟΥΛΙΔΟΣ της νήσου ΚΕΑΣ προ της ιδιοκτησίας των 
ΓΕΩΡΓΙΟΥ και ΕΥΣΤΡΑΤΙΟΥ ΙΩΑΝΝΙΔΗ. 

Εν Κέα τη 29.1.93 οι υπογεγραμμένοι: 

1. ΣΕΖΕΝΙΑΣ ΣΤΥΛΙΑΝΟΣ προϊστάμενος Κτηματικής 
ως Πρόεδρος. 

2. ΚΑΡΑΜΠΑΛΗΣ ΔΗΜΗΤΡΙΟΣ Πολ. Μηχ. Δ/νσεως 
ΤΥΝ Κυκλάδων, νόμιμος αναπληρωτής του ΔΗΜΗΤΡΙΟΥ 

ΠΛΕΣΣΑ Δ/ντού ΤΥΝ Κυκλάδων ο οποίος εκωλύετο να 
παραστεί στη συνεδρίαση, ως μέλος. 

3. ΠΕΤΡΙΔΗΣ ΚΩΝ/ΝΟΣ Λιμενοσταθμάρχης νήσου 
Κέας, νόμιμος αναπληρωτής του Λιμενάρχη Λαυρίου ο 
οποίος εκωλύετο να παραστεί στη,συνεδρίαση, ως μέλος 
αποτελούντες την επιτροπή καθορισμού των ορίων του αι- 
γιαλού δυνάμει του άρθρου 100 του Π.Δ. 284/88 και της 
εντολής του προέδρου αυτής, μετέβημεν επί τόπου εις 
την προαναφερομένην περιοχήν την 29.1.93, λαβόντες 
υπ’ όψιν: 

1. Την από 17.5.91 αίτησιν του Γεωργίου και Ευστρα¬ 
τίου Ιωαννίδη δια της οποίας ζητείται ο καθορισμός των 
ορίων του αιγιαλού εις την ανωτέρω περιοχήν. 

2. Το υπό του Ιωαν. Γεωργόπουλου - Τοπ. Μηχ., συντα- 
χθέν τον Μάιον του 1991, τοπογραφικόν και υψομετρικόν 
διάγραμμα εις μία (1) πινακίδα εις κλ. 1/500, ηλεγμένον 
δια την ακρίβειαν της αποτυπώσεως υπό του Δ. Καρά- 
μπαλη Πολ. Μηχαν. την 28 . 1.1993 και θεωρηθέν υπό της 
ΔΤΥΝ την 28.1.1993 ως το άρθρο 20 Ν. 719/88 ορίζει. 

3. Τας διατάξεις του ΑΝ 2344/40 ως ούτος ετροποποί- 
ηθη ως και την προς τούτον σχετική Δικαστηριακήν και 
Διοικητικήν Νομολογίαν. 

4. Την εκ της επιτόπιου μεταβάσεως σχηματισθείσαν 
αντίληψιν περί του πλάτους της βρεχομένης ζώνης της ξη¬ 
ρός και λοιπών συναφών στοιχείων, ήτοι: 

α. Περιγραφή της μορφολογίας της περιοχής (βραχώ¬ 
δης, πεδινή, περίπου κλίσις εδάφους, καταπτώσεις, βλά- 
στησις, προσχωσιγενές έδαφος, ενδείξεις μεταβολής του 
αιγιαλού, ύπαρξις, ή μη παλαιού αιγιαλού κλπ.). 


β. Κατάστασις της ακτής (διαβρώσεις, προσώσεις, 
εκτελεσθέντα έργα κλπ.). 

γ. Κατάστασις θαλάσσιου χώρου (βάθη, ξέρες, ύφαλοι, 
ανάπτυγμα πελάγους). 

δ. Παλίρροιαι και θαλάσσια ρεύματα. 

ε. Επικρατούσαι καιρικοί συνθήκαι (διεύθυνσις, έντασις 
και συχνότης πνεόντων ανέμων, ύψος κύματος κλπ.). 

5. Λοιπά στοιχεία τα οποία έλαβεν υπ’ όψιν η επιτροπή 
ως παλαία διαγράμματα, μαρτυρικοί καταθέσεις, τίτλος 
ιδιοκτησίας, έγγραφα ΓΕΝ, προηγούμενοι καθορισμοί εις 
γειτονικήν περιοχήν κλπ. ως και τα εξ αυτών συμπερά¬ 
σματα κατά την κρίσιν της επιτροπής, αποφασίζει: 

1. Καθορίζει επί του ως άνω τοπογραφικού διάγραμμα- 
τος: 

α. Την οριογραμμήν του αιγιαλού δι’ ερυθρός συνεχούς 
πολυγωνικής γραμμής 1, 2, 3. 23, 24, 25. 

β. Την οριογραμμήν της παραλίας δια συνεχούς κίτρινης 
πολυγωνικής γραμμής 1’, 2', 3', ... 23', 24', 25'. 

2. Καθορίζει ζώνη παραλίας πλάτους 10 μέτρων, επειδή 
δεν εξυπηρετούνται οι σκοποί του άρθρου 7 παρ. 1 του ΑΝ 
2344/40. 

3. Αποφαίνεται ότι δεν υπάρχει παλαιός αιγιαλός. 

Ο Πρόεδρος 
ΣΕΖΕΝΙΑΣ ΣΤΥΛΙΑΝΟΣ 
Προϊστάμενος Κτηματικής 

Τα Μέλη 

ΚΑΡΑΜΠΑΛΗΣ ΔΗΜΗΤΡΙΟΣ Πολιτικός Μηχ. με σύμβαση, 

ΠΕΤΡΙΔΗΣ ΚΩΝ/ΝΟΣ Λιμενοστάθαμάρχης ν. Κέας 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Τ.Π. 4632 (2) 

Καθορισμός θέσης, οικοδομής στην ιδιοκτησία Σταύρου 
Καραμαλή στον Πάνορμο Τήνου Ν. Κυκλάδων. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπ’ όψη: 

1) Το από 24.4.85 (ΦΕΚ 181 Δ/3.5.85) Π.Δ. όπως τρο¬ 
ποποιήθηκε με το από 14.2.87/ΦΕΚ 133Δ/23.2.87 Π.Δ. 
όπως τροποποιήθηκε με το από 25.4.89/ΦΕΚ 293 Δ/ 
26.5.89 Π.Δ. περί καθορισμού ορίων οικισμών κάτω των 
2.000 κατοίκων και ειδικά το άρθρο 6 παραγ. α, β, γ και 
άρθ. 7 παραγ. α. β. 

2) Την με αριθ. πρωτ. 851/4.2.86 απόφαση Νομάρχη 
περί καθορισμού γραμμής δόμησης, στους οικισμούς 
κάτω των 2.000 κατοίκων και ειδικά την παραγ. 3. 

3) Την από 3373/18.5.93 αίτηση της Μηχ/κού Γιάννας 
Μανιατάκου, με την οποία ζητάει να καθορισθεί η γραμμή 
δόμησης όπως αυτή φαίνεται στο συνημμένο τοπογρα- 
φικό. 

4) Την υπ’ αριθ. 321/31.5.93 απόφαση του Κοινοτικού 
Συμβουλίου όπου καθορίζει την γραμμή δόμησης με την 
τεθλασμένη γραμμή Α-Β-Γ-Δ-Ε-Ζ, η οποία απεικονί¬ 
ζεται στο συνημμένο τοπογραφικό. 

4) Την υπ’ αριθ. 321/31.5.93 απόφαση του Κοινοτικού 
Συμβουλίου όπου καθορίζει την γραμμή δόμησης με την 
τεθλασμένη γραμμή Α-Β-Γ - Δ- Ε-Ζ, η οποία απεικονί¬ 
ζεται στο συνημμένο τοπογραφικό. 

5) Την τεχνική έκθεση, το συνημμένο τοπογρ. διά¬ 
γραμμα, την αποτύπωση και διαμόρφωση της παραλίας 
{1:500), το φωτογραφικό υλικό, φωτογραφίες, α/φ κλπ. 

6) Τα κυριώτερα οημεία αναφοράς της έκθεσης, όπως: 

α) Την μορφολογία του εδάφους (επικλινές). 

β) Την διαμορφωμένη κατάσταση και το πλάτος του 


δρόμους 13,10 και 14,40 αντίστοιχα στην όψη του οικο¬ 
πέδου. 

γ) Το πλάτος του οικοπέδου μόλις 10 μ. και η κλίση του. 

δ) Υπάρχει πλήρες αρχιτεκτονική μελέτη εγκεκριμένη 
από Ε.ΠΑΕ και πλήρης φάκελλος στην Πολεοδομία για έκ¬ 
δοση οικοδ. άδειας. 

7) Η διαμορφωμένη γραμμή δόμησης επί της παραλίας, 
όπου το 97% σε όλο το μήκος είναι δομμένη από παλιά και 
καινούργια κτίσματα, για τα οποία έχει ληφθεί ως γραμμή 
δόμησης η υφιστάμενη κατάσταση. 

8) Έχουν μείνει μόνο δύο οικόπεδα αδόμητα επί της πα¬ 
ραλίας και η τοποθέτηση της οικοδομής 15,0 μ. από την 
προκυμαία δεν επιρεάζει την κυκλοφορία των οχημάτων 
και πεζών. 

9) Την Απόφαση του Σ.Χ.Ο.Π. στην 6η Συνεδρίαση 
25.5.93 36η πράξη για επανεξέταση του θέματος με συ¬ 
μπληρωματικά στοιχεία. 

10) Την ομόφωνη γνωμοδότηση του Σ.Χ.Ο.Π. 8η Συνε¬ 
δρίαση στις 15.7.93 μετά την από 6.7.93/Τ.Π. 4354 συ¬ 
μπληρωματική εισήγηση της Υπηρεσίας, αποφασίζουμε: 

Καθορίζουμε γραμμή δόμησης στο τμήμα της παραλίας 
μπροστά στην ιδιοκτησία Σταύρου Καραμαλή στον Πά¬ 
νορμο Τήνου σε 15,0 μ. και 16,0 μ. αντίστοιχα στα σημεία 
Α και Β από το άκρο του κρηπιδώματος και την δημιουργία 
πεζοδρομίου πλάτους 1,80 μ. σε όλο το πρόσωπο του οι¬ 
κοπέδου. 

Η ισχύς της παρούσης Απόφασης αρχίζει από την δημο¬ 
σίευσή της στην Εφημερίδα της Κυβέρνησης. 

Από τις διατάξεις της παρούσης Απόφασης δεν προκα- 
λείται δαπάνη σε βάρος του κρατικού προϋπολογισμού, 
ούτε του προϋπολογισμού του Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Νομάρχης 
ΚΑΤΕΡΙΝΑ ΓΙΑΒΑΣΗ 

